CELEX: 62010CA0137
Language: fi
Date: 2011-05-05 00:00:00
Title: Asia C-137/10: Unionin tuomioistuimen tuomio (kolmas jaosto) 5.5.2011 (Conseil d'État'n (Belgia) esittämä ennakkoratkaisupyyntö) — Euroopan yhteisöt v. Région de Bruxelles-Capitale (EY 207 artiklan 2 kohta ja EY 282 artikla — Euroopan yhteisöjen edustaminen kansallisissa tuomioistuimissa — Komissiolle annettu toimivalta — Edustamista koskevan vallan delegoiminen muille yhteisöjen toimielimille — Edellytykset)

25.6.2011   
            
            
               FI
            
            
               Euroopan unionin virallinen lehti
            
            
               C 186/6
            
         Unionin tuomioistuimen tuomio (kolmas jaosto) 5.5.2011 (Conseil d'État'n (Belgia) esittämä ennakkoratkaisupyyntö) — Euroopan yhteisöt v. Région de Bruxelles-Capitale
   (Asia C-137/10) (1)
   
   (EY 207 artiklan 2 kohta ja EY 282 artikla - Euroopan yhteisöjen edustaminen kansallisissa tuomioistuimissa - Komissiolle annettu toimivalta - Edustamista koskevan vallan delegoiminen muille yhteisöjen toimielimille - Edellytykset)
   2011/C 186/10
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Conseil d'État
   
      Pääasian asianosaiset
   
   
      Valittaja: Euroopan yhteisöt
   
      Vastapuoli: Région de Bruxelles-Capitale
   
      Oikeudenkäynnin kohde
   
   Ennakkoratkaisupyyntö — Conseil d’État — EY 282 artiklan ja EY 207 artiklan 2 kohdan ensimmäisen alakohdan tulkinta — Komission valtuutusta, jolla se delegoi toiselle toimielimelle oikeuden edustaa yhteisöä oikeudessa, koskevat edellytykset — Valtuutuksen pätevyys, kun luonnollista henkilöä, jolla on oikeus edustaa delegoinnin saanutta toimielintä, ei ole nimetty erikseen — Asiaa käsittelevän kansallisen tuomioistuimen toimivalta lausua asiasta — Epäilyt varapääsihteerin, joka vastaa pääsihteeristön toiminnasta, pätevyydestä edustaa neuvostoa oikeudessa — Toimielinten organisaation autonomian periaatteen kunnioittaminen
   
      Tuomiolauselma
   
   Valtuutus, jolla Euroopan komissio delegoi toiselle yhteisön toimielimelle EY 282 artiklaan perustuvan valtansa edustaa Euroopan yhteisöjä kansallisessa tuomioistuimessa tätä toimielintä koskevassa asiassa, on annettu pätevästi riippumatta siitä, onko valtuutuksessa nimetty erikseen luonnollinen henkilö, jolla on oikeus edustaa valtuutuksen saanutta toimielintä. Tällaisissa tapauksissa sekä kyseinen toimielin että luonnollinen henkilö, mikäli tällainen oli nimetty, saattoivat antaa asianajajalle valtuutuksen edustaa Euroopan yhteisöjä.
   
      (1)  EUVL C 148, 5.6.2010.